จัดกลยุทธ์เด็ด! พร้อมจับตา PTTEP-ADVANC ประกาศงบ Q2 วันนี้
จัดกลยุทธ์เด็ด! พร้อมจับตา PTTEP-ADVANC ประกาศงบ Q2/60 วันนี้
27 ก.ค. 2560

บล.กรุงศรี ระบุในบทวิเคราะห์วันนี้ (27 ก.ค.) ว่า คาด SET จะยังเคลื่อนไหวผันผวนในทิศทางขึ้น ตามทิศทางตลาดหุ้นต่างประเทศขานรับเฟดคงอัตราดอกเบี้ยที่ 1.25% จำกัดการไหลออกของ Fund Flow เป็นบวกต่อหุ้นกลุ่ม Big Cap โดยเฉพาะ กลุ่มพลังงาน ซึ่งวันนี้ยังได้แรงหนุนจากราคาน้ำมันดิบที่เพิ่มขึ้นต่อเนื่องเป็นวันที่ 3
อย่างไรก็ตามฝ่ายวิจัยคาดว่าดัชนีจะเพิ่มขึ้นในกรอบจำกัด เนื่องจากนักลงทุนบางส่วนอาจจะเทขายทำกำไรเพื่อลดความเสี่ยงก่อนเข้าสู่วันหยุดยาว รวมถึงกลุ่มส่งออกจะถูกกดดันอีกครั้งจากค่าเงินบาทที่กลับมาแข็งค่า ส่วนปัจจัยที่ต้องติดตามในวันนี้คือการประกาศงบไตรมาส 2/60 ของ ADVANC และ PTTEP
ส่วนกลยุทธ์การลงทุนวันนี้ ยังเน้น Selective buy ตามเดิม โดยเน้นหุ้นที่ปัจจัยบวกเฉพาะตัว อาทิ กลุ่มที่แนวโน้มผลประกอบการไตรมาส 2/60 จะออกมาดี ASIAN BPP BR ORI EA MTLS IHL CBG JMART SYNTEC PT และรอเก็บสะสมกลุ่มที่จ่ายปันผลสูงและมีปันผลระหว่างกาล อาทิ SCC SCCC ADVANC LH QH KKP MC ส่วนกลุ่มรับเหมาระวัง Sell on fact หลังทราบผลประมูลจริง